Vojnik koji nije mogao prisustovati bratovu vjenčanju jer je bio u misiji u Afganistanu, odlučio ga je ugodno iznenaditi. Čestitku koja je rasplakala mladence poslao je iz kokpita vojnog aviona.

- Brandon i Mandy, ne mogu vam ni reći koliko sam sretan zbog vas, ovo je dan kojeg ćete se sjećati do kraja života i volio bih da ga mogu podijeliti s vama. Mandy, jako si lijepa i nevjerojatno slatka, pravi si par mom bratu. Brate, volio bih da imam o tebi ispričati neku strašno neugodnu priču (da ti se osvetim), no nemam. Samo želim reći da si sjajan brat. Kad smo bili djeca, bilo je trenutaka kada smo se željeli poubijati, no sada kada smo odrasli shvaćamo koliko smo slični. Boli me što živimo ovako daleko jedan od drugog i što se rijetko viđamo. Vas dvoje imate budućnost ispred sebe i želim vam sve najbolje. Zapamtite, brak je putovanje s usponima i padovima, stoga izvucite najbolje iz toga - napisao je Brandonov brat, a cijelu snimku mladoženja je objavio na YouTube-u ispod koje je napisao: - Moj brat je morao biti u Afganistanu za vrijeme mog vjenčanja prošlog vikenda, ali sve nas je iznenadio ovim dirljivim videom. Nepotrebno je reći, sve nas je rasplakao.

Video je objavljen jučer, a već je prikupio preko 125 tisuća klikova.